ວັນທີ 1 ສິງຫານີ້, ສະຖານກົງສຸນໃຫຍ່ ຫວຽດນາມ ປະຈຳແຂວງ Preah Sihanouk ໄດ້ສົມທົບກັບຄະນະບໍລິຫານງານສະມາຄົມ ຂະແມ - ຫວຽດນາມ ແຂວງ Kampot ແລະ ບັນດາຜູ້ໃຈສັດທາ ໄດ້ຈັດຕັ້ງມອບຂອງຂວັນ 230 ພູດ ໃຫ້ແກ່ບັນດາຄອບຄົວ, ເດັກນ້ອຍທີ່ມີເຊື້ອສາຍ ຫວຽດນາມ ແລະ ຄົນກຳປູເຈຍ ທີ່ມີສະພາບການຫຍຸ້ງຍາກ ຢູ່ບໍລິເວນແຂວງ Kampot.
ຕາງໜ້າໃຫ້ປະຊາຄົມປະຈໍາຖິ່ນ, ທ່ານ Por Suon, ນາຍຕາແສງ Trey Kok Ward, ນະຄອນ Kampot ໄດ້ສະແດງຄວາມຮູ້ບຸຸນຄຸນ ຢ່າງເລິກເຊິ່ງຕໍ່ການຊ່ວຍເຫຼືອອັນໃຫຍ່ຫຼວງຂອງພັກ, ລັດ ແລະ ປະຊາຊົນ ຫວຽດນາມ ຕໍ່ປະຊາຊົນກຳປູເຈຍ, ພ້ອມກັນນັ້ນ ກໍຢືນຢັນວ່າ ຈະສືບຕໍ່ສ້າງເງື່ອນໄຂສະດວກໃຫ້ແກ່ຄົນທີ່ມີເຊື້ອຊາດ ຫວຽດນາມ ຢູ່ໃນທ້ອງຖິ່ນໄດ້ພັດທະນາ, ຮ່ວມດຳລົງຊີວິດສາມັກຄີກັບປະຊາຄົມທ້ອງຖິ່ນ, ປະກອບສ່ວນເຂົ້າໃນການຮັກສາສາຍພົວພັນມິດຕະພາບລະຫວ່າງ ກຳປູເຈຍ - ຫວຽດນາມ.
ທ່ານເອກອັກຄະລັດຖະທູດ ຫວູຫງອກລີ໋ ໄດ້ຕີລາຄາສູງຕໍ່ຄວາມຮັກແພງຊ່ວຍເຫຼືອກັນຂອງບັນດາຜູ້ໃຈສັດທາ ແລະ ບັນດາຄົນງານ ຫວຽດນາມ ຢູ່ແຂວງ Preah Sihanouk ທີ່ໄດ້ຮ່ວມແຮງ ແລະ ປະກອບລາຍຮັບສ່ວນໜຶ່ງຂອງຕົນເພື່ອ ຊ່ວຍເຫຼືອ ແລະ ແບ່ງປັນໃຫ້ແກ່ບັນດາຜູ້ທີ່ມີສະພາບການຫຍຸ້ງຍາກໃນຊຸມຊົນ. ໃນໄລຍະຈະມາເຖິງ, ກົງສຸນໃຫຍ່ຈະສືບຕໍ່ສົມທົບກັບຄະນະບໍລິຫານງານສະມາຄົມຊາວ ຂະແມ - ຫວຽດນາມ ຢູ່ບັນດາແຂວງຢູ່ໃນບໍລິເວນກົງສຸນ ສືບຕໍ່ຜັນຂະຫຍາຍບັນດາການເຄື່ອນໄຫວທີ່ມີຄວາມໝາຍເພື່ອໜູນຊ່ວຍປະຊາຄົມ.
ຫອມມາລາ